వాలీనాథ్ మహాదేవ ఆలయం

వాలీనాథ్ మహాదేవ ఆలయం ఒక హిందూ దేవాలయం. ఇది శివునికి అంకితం చేయబడింది. ఈ ఆలయం భారతదేశంలోని గుజరాత్ రాష్ట్రం, మెహసానా జిల్లా, విస్నగర్ తాలూకాలోని తరభ్ గ్రామంలో ఉంది. ఈ ఆలయం ఫిబ్రవరి 2024లో భక్తులకు తెరవబడింది. చరిత్ర ఈ ఆలయ ప్రదేశానికి సుమారు 900 సంవత్సరాల చరిత్ర ఉంది. అసలు ఆలయాన్ని స్థాపించిన వీరమ్‌గిరి బాపు ఈ ఆలయ పీఠాన్ని అధిష్టించారు. ప్రస్తుతం 14వ వారసుడైన జయరామ్‌గిరి బాపు ఈ పీఠాన్ని నిర్వహిస్తున్నారు. . ఈ ఆలయం రబారి కులానికి మాత్రమే కాకుండా ఇతర హిందూ కులాలకు కూడా విశ్వాస కేంద్రంగా ఉంది.కొత్త ఆలయ నిర్మాణానికి 2011లో పునాది వేశారు. నిర్మాణ పనులు 2024లో పూర్తయ్యాయి. ప్రాణ ప్రతిష్ఠ కార్యక్రమం 16 ఫిబ్రవరి నుంచి 22 ఫిబ్రవరి 2024 వరకు వారం రోజుల పాటు నిర్వహించబడింది. చివరి రోజున భారత ప్రధాని నరేంద్ర మోదీతో పాటు ఇతర ప్రముఖులు పాల్గొన్నారు. ఈ కార్యక్రమానికి సుమారు 5 లక్షల మంది భక్తులు హాజరయ్యారు. సోమనాథ ఆలయం తరువాత, గుజరాత్‌లోని రెండవ అతిపెద్ద శివాలయంగా ఇది గుర్తించబడింది. నిర్మాణశైలి ఈ ఆలయం హిందూ దేవాలయ నిర్మాణంలోని నాగర శైలిలో నిర్మించబడింది. ఆలయంలో మూడు శిఖరాలు ఉన్నాయి. కేంద్ర గర్భగుడిలో వాలీనాథ్ మహాదేవుని శివలింగం ప్రతిష్ఠించబడింది. మిగిలిన రెండు ఉప గర్భగుడుల్లో దత్తాత్రేయుడు, హింగ్లాజ్ దేవతలు ప్రతిష్ఠించబడ్డారు. కేంద్ర గర్భగుడిలో 12 జ్యోతిర్లింగాల శిల్పాలు చెక్కబడ్డాయి. ఆలయం ఎత్తు 101 అడుగులు, పొడవు 265 అడుగులు, వెడల్పు 165 అడుగులు. మొత్తం 68 స్తంభాలు ఉన్నాయి. నిర్మాణానికి సుమారు 1.45 లక్షల ఘన అడుగుల రాయిని వినియోగించారు. ప్రధానంగా బన్సీ పహార్‌పూర్ రాయిని ఉపయోగించారు. చిత్రమాలిక సూచనలు